ako'nananalig na sapagka'siya'namayani at nagbuhos ng dugong sarili sa dambana ng kalayaan, ang bayang amerikano ay di malilinlang ang isang lahing sa twi twi na'uhaw sa isang malayang buhay! ako'nananalig na, sapagka'siya'matalino at hindi mangmang ang amerika ay hindi magpapakaulol na magbibingibingihan sa mga ipinagsisigawang aral, bala at sumbat ng kasaysayan ng sangdaigdig. ako'nananalig na hindi siya magpapakaulol na paparis sa ipinamalas na mga hidwang kaasalan ng mapanglupig na inglaterra at ng mapangbusabos na espana! oo, ang pilipinas, ay mayroon pa ngang pag asa! at dahil dito'isang katiwaliang di mapatatawad ang bumangon ngayon at maghimagsik! sa harap ng mga pagdaya, paglait, at pagdusta sa dangal ng bayan, sa harap ng mga panglulupig at mga kaasalang hidwa na ginagawi dito ng mga hariharian, ay sino kaya ang di mangangamba, sino kaya ang di sasagian sa gunita ng maiitim na guniguni at madudugong ala ala?.